CELEX: 22020D0053
Language: hr
Date: 2018-03-23 00:00:00
Title: Odluka Zajedničkog odbora EGP-a br. 36/2018 od 23. ožujka 2018. o izmjeni Priloga I. (Veterinarska i fitosanitarna pitanja) Sporazumu o EGP-u [2020/53]

30.1.2020   
               
               
                  HR
               
               
                  Službeni list Europske unije
               
               
                  L 26/3
               
            
         ODLUKA ZAJEDNIČKOG ODBORA EGP-A
         br. 36/2018
         od 23. ožujka 2018.
         o izmjeni Priloga I. (Veterinarska i fitosanitarna pitanja) Sporazumu o EGP-u [2020/53]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Provedbena odluka Komisije (EU) 2017/2316 оd 12. prosinca 2017. o stavljanju izvan snage Odluke 92/176/EEZ o zemljovidima koje je potrebno predvidjeti za korištenje kompjutorske mreže Animo (1) treba se uključiti u Sporazum o EGP-u.
                  
               
                     (2)
                  
                  
                     Provedbenom odlukom (EU) 2017/2316 stavlja se izvan snage Odluka Komisije 92/176/EEZ (2), koja je uključena u Sporazum o EGP-u i koja se stoga treba isključiti iz njega.
                  
               
                     (3)
                  
                  
                     Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (4)
                  
                  
                     Prilog I. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Briše se tekst točke 6. (Odluka Komisije 92/176/EEZ) u poglavlju I. dijelu 1.2. Priloga I. Sporazumu o EGP-u.
         
         
            Članak 2.
            Vjerodostojni su tekstovi Provedbene odluke (EU) 2017/2316 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 24. ožujka 2018. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 23. ožujka 2018.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 331, 14.12.2017., str. 78.
         
            (2)  SL L 80, 25.3.1992., str. 33.
         
            (*1)  Ustavni zahtjevi nisu navedeni.